R150 kry jou in SA | Maroela Media
R150 kry jou in SA
Nege polisiebeamptes en sewe staatsamptenare is by die Caledonspoort-grenspos in die Vrystaat in hegtenis geneem vir beweerde bedrog en korrupsie.
Paul Ramaloko, woordvoerder van die Valke, sê ses van die staatsamptenare is immigrasiebeamptes terwyl die sewende een vir die departement van gesondheid werk. Ramaloko sê die beskuldigdes het glo mense van Lesotho toegelaat om Suid-Afrika binne te kom sonder die nodige dokumente en teen 'n fooi van R150. Volgens Ramaloko het die beskuldigdes partykeer tot R100 000 per dag gemaak. Hy sê die polisie het op R38 000 beslag gelê in die motor van een van die immigrasiebeamptes. Ramaloko sê die beskuldigdes is by die grenspos in hegtenis geneem terwyl hulle aan diens was. Een van die polisiebeamptes is by 'n hospitaal in hegtenis geneem waar hy vir alkoholmisbruik behandel is. Ramaloko sê die beskuldigdes sal Woensdag in die Fouriesburg-landdroshof verskyn.
lekker land di waarin ons bly. gn wonder hier is so baie aliens ni. o ja ek het vergeet, almal welkom. solank jy kan roof, moor, steel en verkrag is jy meer as welkom. en op di koop toe kry jy sommer jou werkpermit en paspoort as dit stemtyd is sidat jy vir die anc kan stem
as die baas van die plaas dit dan kan doen, hoekom dan nie die klase nie.
SA is erger as `n vrot piesang republiek. dit is jammer dat so `n wonderlike land deur sulke vrot mense in die afgrond in besteel en bestuur word. EK BID DAT DIE HERE ONS SAL HELP OM VAN DIE SATANS IN DIE REGERING ONTSLAE KAN RAAK.